32 



Rodspidsen, uden at de dog kunne paavise nogen nærmere 

 Aarsag, og Jo how (1. c.) tilskriver det forskjellige Dyrs Angreb, 

 mener Karsten, at det ganske simpelt skyldes Forgreningen; 

 Næringen tilføres Sidegrenene, og Hovedroden tørrer ud. Men 

 i alle Tilfælde er denne Forgreningsmaade, hvad ogsaa Karsten 

 gjør opmærksom paa, en betydelig Fordel, idet Træets Basis 

 derved bliver bredere. 



Foraden Rhizophora Mangle findes i Laguner af typiske 

 Mangrove-Træer Avicennia nitida Jacq. og Laguncularia 

 racemosa G., og endvidere bør man vist endnu til Lagun- 

 træerne regne Anona palustris L. og Conocarpus erecta l ) L., 

 hvilken sidste er ret almindelig i Laguner, men dog ogsaa 

 hyppig findes paa Klippekyst. Bucida Buceras L. 2 ) findes af 

 og til i Lagunerne, men er rettest at opfatte som en 

 Ubiquist. 



Hvad Fordelingen af de her nævnte Træer angaar, er 

 Mangrovetræet det, der ubetinget voxer længst ude, og ved 

 sit System af Luftrødder er det ogsaa fortrinligt indrettet til 

 at voxe paa endog ret exponerede Steder; indenfor dette 

 komme Avicennia og Laguncularia , der, efter hvad jeg. har 

 set, følges ad, uden at man kan sige, at den ene er bedre 

 udrustet end den anden til at brede sig udad. Kun paa 

 meget beskyttede Lokaliteter, f. Ex. Ghristianssteds Lagune, 

 har jeg set dem gaa lige ud til Havet. Hverken hos Avi- 

 cennia eller Laguncularia findes Støtterødder, derimod have 



1 ) Ørsted skriver i sin Skildring af Naturen paa Jamaica i Tidsskrift 

 for populære Fremstillinger af Naturvidenskab. 1ste Række, Bind 18, 

 at baade Conocarpus erecta og Anona palustris voxe i Selskab 

 med Mangroven. 



2 ) Bucida, Buceras, som Drude i Handbuch der Pflanzengeographie 

 pag. 252 regner med til Mangrovetræerne , bør efter min Mening 

 næppe tages med; det er et Skovtræ, der ynder fugtige Dale, 

 men som ganske vist ogsaa kan forekomme ved Kysten og i 

 Laguner mellem Laguncularia. Eggers skriver om det i Flora of 

 St. Croix and the virgin islands : Common in valleys and especially 

 along the coast. 



